吳 (周)

吳係商朝到周朝喺今日蘇州一帶嘅古國。個國君源出自周朝王室，姓姬。呢個國家曾經好強，出咗春秋五霸之一嘅闔閭王，到闔閭嘅仔夫差時，吳國達全盛期，但旋即畀隔離嘅越國所滅。而家有人攷據認為吳國完全係個百越國，就懷疑吳王室唔係出自周天子血統。

史

初期 
吳國初期嘅歷史具體係點係唔知嘅。不過，司馬遷嘅《史記·吳太伯世家》有紀錄。周朝嘅古公亶父有三粒仔。大仔吳太伯，二仔虞仲，因為繼位嘅係佢哋嘅細佬季歷，佢哋唔想爭王位，於是出走到吳地來讓位，史稱太伯奔吳，據文獻話，佢先出走到衡山，再去到太湖一帶。因為當地人撐佢哋，於是佢哋就做咗當地諸侯。後來季歷想嗌返兩位兄弟返中原，吳太伯同虞仲不單之唔制，重斷髮紋身。嗰時紋身係異族風習，佢哋紋曬全身意思就係再都唔返中原。太伯同虞仲自己喺吳地立國，國號「句吳」，之後太伯過咗，無仔，就由虞仲繼位。

興盛 
第19任君主壽夢即位後就改國號，將「句吳」嘅「句」字去咗，叫「吳」，並且自己稱王，叫吳王。到第24任君主闔閭時係吳國最強勢嘅時候。佢起用兩位名臣孫武、伍子胥，令吳國強到差啲打到當時嘅超級大國楚國滅亡。之後佢進攻新興嘅越國，闔閭喺戰場上負重傷而死，臨死前要個仔夫差發誓爲父報仇，最後闔閭葬喺虎丘。

夫差喺伍子胥嘅輔佐下恢復吳國元氣，最後打到越國爭啲滅國。越王勾踐作為手下敗將，令越國淪為屬國，要向吳國謝罪、進貢，其中包括當時最靚嘅靚女西施。

滅國 
伍子胥好積極噉主張滅除後患，不過夫差呢個時候警戒心鬆弛咗，無視忠言，重搞到伍子胥自殺。

最後，吳國畀越國謀臣范蠡裝咗入愣，前473年越滅吳，夫差自殺。

歷代君主

成語 
吳越之爭留低咗好多故仔。
吳越同舟
臥薪嘗膽
沉魚